ከግድቡ ግንባታ ጋር ተያይዞ ለሚኒስትሮች ማብራሪያ ተሰጠ
ከግድቡ ግንባታ ጋር ተያይዞ ለሚኒስትሮች ማብራሪያ ተሰጠከታላቁ የኢትዮጵያ ህዳሴ ግድብ ግንባታ ጋር በተያያዘ የግድቡን አሁናዊ ገፅታ በተመለከተና በግብፅ ወቅታዊ አቋም ዙሪያ የውኃ፣ መስኖና ኢነርጂ ሚኒስትር ዶ/ር ኢንጂነር ስለሺ በቀለ ለካቢኔ አባላት ማብራሪያ ሰጥተዋል፡፡ሚኒስትሩ በማብራሪያቸው የታላቁ የኢትዮጳያ ህዳሴ ግድብ ግንባታ በትኩረትና በተገቢው ፍጥነት እየተከናወነ እንደሚገኝ ጠቅሰዋል፡፡ግድቡ የኢትዮጵያ የሃይል ፍላጎትን ከመሙላት ባሻገር ለዓሳ ሀብት ልማትና ቱሪዝም እድገትም ከፍተኛ ፋይዳ እንደሚኖረው አብራርተዋል፡፡የተርባይን ቅነሳን በተመለከተም ማብራሪያ የሰጡት ሚኒስትሩ፤ የግድቡን የሃይል ማመንጨት አቅም እንደማይቀንሰው የገለጹ ሲሆን፤ የተርባይን ቅነሳው የሃብት ብክነትን የሚያስቀርና ከ100ሚሊዮን ዶላር በላይ መቆጠብ እንደሚያስችል ገልጸዋል።የተርባይን ቅነሳ ተግባር በዋናነት ቴኪኒካዊ ስራ መሆኑን የገለፁጽ ሚኒስትሩ የግድቡን ሃይል የማመንጨት አቅም የማይጎዳ መሆኑን ገልፀዋል፡፡ሚኒስትሩ በተጨማሪ በግድቡ የውሃ አሞላልን በተመለከተም ማብራሪያ የሰጡ ሲሆን ፤ገለጻ የተደረገላቸው ሚኒስትሮች በተርባይን ቅነሳ ፣ በግድቡ ዙሪያ እየተከናወኑ ባሉ የዲፕሎማሲ ስራዎች እንዲሁም በግድቡ ግንባታ ላይ ግብፅ የያዘችውን አቋም በተመለከተ ላነሷቸው ጥያቄዎች ማብራሪያና ምላሽ ሰጥተዋል፡፡ 